SCRUM i praksis

# Introduksjon Marsboere skal endre sine ferievaner og reise til Jorden

Mars Travel er i ferd med å utarbeide en ny strategi for å få marsboere til å endre ferievanene sine. Reiselivsbransjen på Mars har oppdaget en fantastisk planet som heter Jorden, og de ønsker nå å få marsboere til å reise dit. For å friste Ola og Kari Marseniusen til å ta turen ut i rommet har Mars Travel definert en liste over krav som må realiseres for å kunne lage en reisebrosjyre.

De ligger veldig på etterskudd med brosjyren, men har hørt om astronomiske tidsgevinster ved å benytte SCRUM som metoderammeverk for prosjekt-gjennomføringen. Siden de nå har havnet i en litt ugrei situasjon, med tanke på at de har store intergalaktiske kampanjer om jordreiser gående, er de naturlig nok nysgjerrig i å prøve SCRUM. Planen er at en første utgave av brosjyren skal lanseres om en måned, Mars Travel har innsett at de ikke kan få med alt til da, men ønsker å få med sine viktigste krav.

Salgsavdelingen, som forøvrig har spist kaviar og drukket champagne med ledelsen i Mars Travel, har som vanlig gjort en meget god jobb. Hele konsulentstaben er solgt inn via en underleverandør, for full ryggdekning i evt. blame games.

SCRUM bølgen som farer over galaksen som en farsott, er den prefererte smidige metoden som skal brukes. Dere har fått en introduksjon i SCRUM, og går nå i gang med selve jobben.

Product backlog er definert på neste side.

### Baseline for kompleksitet er: *Lag matpakke til 2 skolebarn.* Dette tilsvarer 1 story point.Product backlog – listen er prioritert

1. Lag bilde til å ha på forside og navn / logo for kampanjen
2. Definer fem hovedgrunner for at Medelmarson skal reise til Jorden
3. Definer målgruppen for kampanjen
4. Lag en kunstferie på jorden, legg opp til en fem dagers rundtur med kunst i fokus. Hva må man se?
5. Lag en reise der man besøker jordens syv underverker, ja vi tilbyr teleporting.
6. Definer prisplaner for turer - fire ulike prisnivåer
7. Opplys om de ulike farene man utsettes for ved en reise til jorden (gravitasjon, oksygen, kvasarer, sorte hul, meteorstormer med mer.)
8. ”Dress for the occasion” – er velkjent for Marsere, hvilke antrekk anbefales å ha med til turen.
9. Finn på et slagord på kampanjen
10. Sett opp 3 ulike reiseruter mellom Jorden og Mars. En av rutene skal ha overnatting med utsikt over Saturns ringer
11. Definer en sportsferie på jorden
12. Definer reglene for å kunne refundere en reise
13. Foreslå relaterte turer eller aktiviteter
14. Definer en 12 måneders kampanje for å få folk til å reise til jorden
15. Lag et system for å få mer informasjon om jorden